《次韵王监簿晓荷》
元代·洪焱祖

胎息初匀餋玉池，晓风残月见花奇。妙香偏向推窗觉，清意未教携酒知。

神女行云回梦后，太真餐露解酲时。天星寥落佳人远，手折幽芳欲赠谁。

作者简介：（1267—1329）元徽州歙县人，字潜夫，号杏庭。由平江路儒学录迁绍兴路儒学正，调衢州路儒学教授，擢处州路遂昌县主簿，以休宁县尹致仕。有《杏庭摘稿》、《尔雅翼音释》等。